cyanic-selkie/wikianc huggingface dataset:
Øysten Langset
Illegalt motstandsarbeid
Selv om den militære samordninga i Trøndelag under krigen forble vanskelig gjennom okkupasjonsårene, var Thingstad- og Wærdahlgruppens illegale motstandsarbeid av et betydelig omfang. I all hovedsak bestod denne delen av motstandsbevegelsens arbeid av kurervirksomhet, militær etterretning, trykking og spredning av illegale aviser, flyktningetransport, innsamling av penger til etterlatte familier, i tillegg til at de organiserte og bedrev opptrening av militære grupper. Wærdahlgruppens tilgang på stensilmaskin gjorde arbeidet med trykking av illegale aviser enkelt, og i årene 1941-1943 kom illegale aviser trykket av gruppen ut med jevne mellomrom med 1-2 ukers intervaller. Gruppene forberedte og gjennomførte også flere tilfeller av sabotasje. Nazistenes mann, Karl Adding rapporterte i 1943 til Henry Rinnan at det internt i Wærdahlgruppen var opprettet en egen likvidasjonsskvadron som av Adding og Rinnan ble omtalt som Terrorgruppen. I Rinnans testamente hevder Rinnan at Øysten Langset ledet denne gruppa, hvis hovedmål var å likvidere fremtredende nazister i Trondheim, og at dette var blant hovedgrunnene til at man slo så hardt ned på Wærdahlgruppas motstandsarbeid.
Opprullingen av Wærdahlgruppen
Wærdahl-gruppens leder, Carsten Wærdahl ble sammen med Øysten Langset utpekt som hovedmål for arrestasjonene, og Wærdahl ble arrestert kort tid etter angrepet mot Rinnan. Rinnan hadde etter bistand fra Karl Adding utpekt den nære kretsen rundt Wærdahl, herunder Langset som hovedmål for gjengjeldelsene. Rinnan hevdet senere at Wærdahl og Langset ledet en gruppe kalt "Terrorgruppen" hvis mål angivelig skal ha vært å likvidere fremtredende nazister i Trøndelag. Disse påstandene er ikke bli verifisert, og man vet med sikkerhet at ingen av medlemmene av Wærdahl-gruppen deltok i attentatet mot Rinnan og Karl Dolmen 7. oktober 1943.
Den 16. oktober ble Øysten Langset arrestert av Gestapo, og lørdag 6. november ble han sammen med 7 andre medlemmer av Wærdahl-gruppen dømt til døden ved skyting. I vitneutsagnene fra motstandskvinnen Edel Sødahl forteller hun at Langset sammen med Wærdahl-gruppens leder, Carsten Wærdahl ble utsatt for grov tortur i Bandeklosteret til Rinnanbanden i Jonsvannsveien 46 i Trondheim. Langset og Wærdahl var med dette blant de første til å utsettes for den svært brutale torturen Henry Rinnan og hans bande senere ble dømt for under rettsoppgjøret etter 2. verdenskrig.
Dødsdommen
I den forhåndsbestemte dommen fra SS- und Polizeigericht Nord, i Trondheim heter det: «De dømte hadde forsøkt å gjenoppbygge det kommunistiske parti i Trondheim og omegn, framstilt og fordelt kommunistiske flyveblad og vek heller ikke tilbake for gement mord for å nå sine mål». I tillegg til de åtte i Wærdahl-gruppen som fikk dødsdom, ble de to AUFerne og senere Arbeiderpartipolitikerne Håkon Johnsen og Gunnar Gundersen dømt til tukthus i henholdsvis 7 og 8 år. Langset og de andre arresterte i opprullingene forble fengslet i Vollan Kretsfengsel frem til sin dødsdag. Unntaket var Odd Wullum, som under en spektakulær rømning lykkes i å lure fangevokterne i fengselet, og kom seg ut gjennom fengselets hovedport. Wullum ble imidlertid forrådt under flukten fra Trondheim, også denne gang av overløperen Karl Adding. Bilen Wullum satt i, ble stoppet av det tyske sikkerhetspolitiet ved Solbakken i Hommelvik, mens han var på vei mot sikkerhet i Sverige, dagen etter henrettelsene han opprinnelig skulle ha vært en del av. Wullum rakk å skyte og drepe tyskeren Obersturmführer Beschen før han selv ble drept i bakkene vest for Gevingåsen.
Tidlig om morgenen onsdag 17. november 1943 ble de ni dødsdømte mennene vekket av tyske fangevoktere. Mennene ble stilt opp i geledd inne i fengselet. De unge mennene ble ført inn i en ventende lastebil, og medfanger fortalte senere at gruppen med de dødsdømte unge mennene sang arbeidersangen «Internasjonalen» mens de ble ført ut. Onsdag 17. november 1943 ble de åtte dødsdømte medlemmene av Wærdahl-gruppen, i tillegg til musikeren og motstandsmannen Oskar Hoddø, henrettet på Kristiansten Festning i Trondheim. Langset og de andre dødsdømte ble ført ut til retterstedet på festningen i svært dårlig forfatning etter å ha gjennomgått grov tortur, og skal på vei til eksekusjonspelotongen sammen ha sunget «Alltid freidig». Gruppens leder, Carsten Wærdahl, ble båret ut til sin egen skyting på båre, fordi han var for grovt torturert til å kunne gå selv. Håkon Johnsen, som var en av de siste menneskene til å snakke med de dødsdømte, forteller i Arbeider-Avisas utgave fra 31. mai 1945 at: "Kolbjørn Wiggen, umiddelbart før han ble ført bort for å bli skutt sa til meg: Hils alle kjente. Jeg er slett ikke redd for å dø. Jeg synes at jeg har levd slik at jeg ikke trenger å engste meg for det. Og slik var de alle sammen like til det siste, stolte, modige og prektige kamerater."
Etter henrettelsene var fullbyrdet, ble Langset og de andre motstandmennene begravet i en massegrav ved Udduvoll Bru i Leinstrand. Etter krigens slutt ble levningene flyttet og begravet ved monumentet til minne om frihetskampens ofre, på Domkirkegården ved Nidaros domkirke.
Etter krigens slutt
Etter Nazi-Tysklands betingelsesløse kapitulasjon 8. mai 1945, ble Norge frigjort fra den nazistiske okkupasjonen. Etter en omfattende jakt på Henry Rinnan ble han arrestert av norske styrker rundt 1,5 mil vest for svenskegrensa i Verdalsfjellene den 14. mai. Rinnan ble holdt i arrest og avhørt i nesten 2 år, og avhørene ble ledet av den dekorerte motstandsmannen Odd Sørli. Under det norske landssvikoppgjøret ble Henry Rinnan og 11 andre medlemmer av Rinnanbanden dømt til døden for grovt landssvik og omfattende bruk av tortur og drap på uskyldige. 10 av dem ble henrettet, og Rinnan selv ble stilt for eksekusjonspeletong og skutt klokken 0405 natt til 1. februar 1947.
Rinnanbanden ble dømt for minst 83 drap, mer enn tusen tilfeller av grov tortur og for å ha hatt ansvar for at mer enn et tusen nordmenn ble sendt i nazistenes konsentrasjonsleirer. Rinnan hevdet under rettssaken mot ham at opprullingen, torturen og henrettelsene av Wærdal-gruppen kom som følge av deres mål om likvidere fremtredende nazister, herunder ham selv, og spesielt som følge av angrepet mot ham og påfølgende attentatet på Karl Dolmen 7. oktober 1943. Disse påstandene er i ettertid blitt tilbakevist, og det fremstår i etterkant ganske klart at den grove torturen og behandlingen av Øysten Langset og resten av Wærdahl-gruppen hadde sin rot i Rinnans hat mot, og jakt på personer tilknyttet den politiske venstresiden.
Etter krigens slutt ble det klart at både Arbeiderpartiet, AUF og NKP var hardt rammet av de 5 årene med tysk okkupasjon. I Trøndelag var de fleste aktive medlemmene av AUF sendt i fengsel, konsentrasjonsleir eller som Øysten Langset, drept. Henry Rinnan og hans bande av landssvikere sto for et overveldende flertall av arrestasjonene og jakten på sosialistiske og kommunistiske motstandsgrupper i regionen.
Arven etter Øysten Langset
Under en høytidelig minneseremoni den 6. oktober 1945, ble Langset sammen med de andre henrettede medlemmene av Wærdahl-gruppen, Thingstad-gruppen og totalt 29 trønderske motstandsmenn hedret i Nidarosdomen. Til stede var kronprins Olav og kronprinsesse Märtha i tillegg til deres adjutant Gunnar Sønsteby.
Langset og Wærdahl-gruppen ble i tiden etter 2. verdenskrig hedret med en egen minneplakett ved retterstedet på Kristiansten Festning og på Domkirkegården, i tillegg til at Langset også var en av de som ble hedret i minnesmerket reist av Trondheim Mekaniske Verksted (TMV) ved deres minnemarkering over falne arbeidere under okkupasjonen.
Under AUFs første landsmøte etter krigen, ble Øysten Langset nevnt som én av fem representanter for AUF som ga sitt liv for sitt land, i en minnetale holdt av AUFs leder, Trygve Bratteli. De fleste fremtredende tillitsvalgte i AUF var i løpet av krigen enten fengslet, sendt i konsentrasjonsleir eller drept. Også Bratteli satt fra 1942 i tysk fangenskap som "nacht und nebel"-fange i konsentrasjonsleiren Sachsenhausen.
I 1948 ble det vedtatt å oppkalle en egen vei etter Langset i Trondheim. Øysten Langsets Vei ligger på Byåsen i Trondheim, under postnummer 7025.
71 år etter henrettelsene på Langset og de andre medlemmene av Wærdahl-gruppen, den 17. november 2014, ble det i regi av Forsvaret, NKP, Trondheim kommune og teatergruppen Pantertanter arrangert en større minnesmarkering på Domkirkegården og i Rustkammeret i Trondheim. Til stede var den siste overlevende fra Wærdahlsaken, Gunnar Gundersen.
Lørdag 17. november 2018 arrangerte Trondheim Arbeiderparti i samarbeid med AUF i Trøndelag en egen konferanse med navnet "Langsetkonferansen" på dagen 75 år siden henrettelsene av Wærdahl-gruppens medlemmer. Konferansen omhandlet ifølge Trondheim Ap politisk motivert vold begått av høyreekstremister, kampen for frihet under 2. verdenskrig, samt oppgjøret med det politiske motivet bak terrorangrepet 22. juli 2011.
Siri Gamst Glittenberg
Siri Gamst Glittenberg (født 2002) er en norsk kappgjenger som representerer Laksevåg TIL.
Stuping under Sommer-OL 2020 – 10 meter synkronstup menn
Stuping under Sommer-OL 2020 – 10 meter synkronstup menn ble arrangert i Tokyo Aquatics Centre den 26. juli 2021.
Alexandra Dindiligan
Alexandra Dindiligan (født 16. februar 1997 i Galați) er en rumensk håndballspiller, som spiller for den rumenske klubben og det rumenske kvinnelandslaget.
Hun ble tatt ut i 21-mannstroppen til Tomas Ryde foran Håndball-EM 2020 i Danmark.
Systemafjellet
Systemafjellet er et fjell i fjellområdet vest for Grønfjorden i Nordenskiöld Land på Spitsbergen, Svalbard. I nord ligger Linnébreen, i øst Christensenfjella og mot vest Nordenskiöldkysten. Linnébreen gir vann til Linnéelva som renner nord til Isfjorden i nord.
Fjellet ble besteget for trigonometrisk kartlegging under A Staxrud's ekspedisjon 17. juli 1911.
Ungarn under EM i friidrett 2002
Ungarn deltok med 30 utøvere under EM i friidrett 2002 som ble arrangert 6.–11. august 2002 i München. Utøvere fra Ungarn tok fire medaljer under mesterskapet.
Globularia repens
Globularia repens er en kuleblom-art.
Den er en lav urt. Bladene danner en rosett, og blomsterstilken er kort. Blomsterhodene er blå og små, 1–1,5 cm brede. Arten vokser i urer og på steinete steder i en høyde på 1000–2100 moh. Den er utbredt i De kantabriske fjell, Pyreneene og sørvest i Alpene.
Båtsfjorden (Sørøya)
Båtsfjorden (nordsamisk: Beassevuotna) er en arm av Sandøyfjorden på Sørøya i Hammerfest kommune i Finnmark. Den er 1,6 kilometer lang, fra innløpet mellom Storsandvikholmen og Båtsfjordneset, sørøstover til gården Båtsfjord i botn av fjorden.
Fjorden er 34 meter på det dypeste.
Ana Maria Măzăreanu
Ana Maria Măzăreanu (født 4. februar 1993 i Iași) er en rumensk håndballmålvakt, som spiller for den rumenske klubben og det rumenske kvinnelandslaget.
Hun ble tatt ut i 21-mannstroppen til Tomas Ryde foran Håndball-EM 2020 i Danmark.
Endroedyolus
Levevis
Arten lever i skog som ligger 1000-1100 meter over havet og har en årsnedbør på rundt 1000 millimeter, noe som er relativt fuktig for området.
Seborgiidae
Seborgiidae er en familieav amfipoder tanglopper) som er plassert direkte (incerta sedis) inn under ordenen av samme navn - Amphipoda. Gruppen er på mange dialekter kalt marfluer.
Tangloppene er flattrykte fra siden, slik som lopper (derav navnet). De kan også gjøre små hopp. De skilles fra tanglus som er flattrykte, det vil si flate ovenfra og ned. Det vitenskapelige navnet «Amfipoda» (av gresk amfi – flere (forskjellige) og pedes – bein) viser til at beina er inndelt i svømmebein og gangbein slik som hos reker, og noen arter har også bein med klør.
Denne familien har to slekter. Artene lever i ferskvann, i området rundt USA og dessuten arter rundt Vietnam og Brasil.
Huy
Huy (nederlandsk: Hoei, vallonsk: Hu) er en kommune og by i provinsen Liège i Belgia. Kommunen består av tre delkommuner: Huy, Ben-Ahin og Tihange. Byen ligger ved elva Meuse (Maas) ved Hoyouxs munning.
Historie
Huy oppstod som en romersk castrum og tidlig i middelalderen var Huy en av de mest velstående byene ved Maas. På 900-tallet fikk Huy status som grevskap, men ble snart en del av fyrstebispedømmet Liège for de neste åttehundre årene.
Det ble bygd en borg på en ås midt i sentrum av byen. Med den strategiske plasseringen ved Maas ble byen mange ganger utsatt for angrep, særlig mot slutten av 1600-tallet under Ludvig XIVs kriger. Dette førte til at de frustrerte innbyggerne til slutt rev borgen i 1715.
En ny festning ble bygd av nederlenderne i 1818 på det samme strategiske stedet.
Severdigheter
Byen er kjent for sine fire underverker: Li Pontia (brua over Meuse fra 1294, ødlagt under 2. verdenskrig), Li Rondia (rosevinduet i Collégiale Notre-Dame de Huy), Li Bassinia (fontenen på Grand place fra 1600-tallet) og Li Tchestia (slottet fra 900-tallet, ødelagt i 1717).
Sykkelritt
Byen har også vært start og mål i det klassiske sykkelrittet La Flèche Wallonne flere år (1983–1985 og mål fra 1986). Den har vært start for flere etapper (8. etappe 1995, 4. etappe 2001, 4 og etappe 2006) og mål i 2015 i Tour de France.
Øvre gate
Øvre gate og Øvregata finnes en rekke steder:
Se også: – og en rekke sammensetninger, som f.eks Øvre Slottsgate
Baroniet Løvenborg
Baroniet Løvenborg var et baroni i Holbæk amt på Sjælland som ble opprettet i 1773 for Severin Løvenskiold av hovedgårdene Løvenborg (Birkholm) og Vognserup. Baroniet ble oppløst ved lensavløsningen i 1919.
Francis Field
Francis Field er en sportsarena beliggende i St. Louis i USA, som for det meste blir brukt som arena for fotball og friidrett. Stadionet ble påbegynt i 1903 og åpnet i 1904. Arenaen ble brukt som et av fotballstadionene under fotballturneringen under Sommer-OL 1904, i tillegg til en rekke andre idretter under dette OL. Arenaen ligger ved Washington University in St. Louis.
Liv etter OL
Etter OL er stadionet blitt brukt som hjemmebane til den amerikanske fotball-klubben Washington University Bears. Den har en kapasitet på 4000 tilskuere, og i 2004 fikk banen kunstgress.
USS «Michigan» (SSGN-727)
USS «Michigan» (SSGN-727) (tidligere SSBN-727) er en amerikansk undervannsbåt i Ohio-klassen som tilhører U.S. Navy.
Konstruksjon og idriftsettelse
USS Michigan ble bygget av General Dynamics Electric Boat i Groton i Connecticut, og ble innsatt i tjeneste 11. september 1982. Michigan ankom Bangor, Washington, 16. mars 1983 og fullførte 66 strategiske avskrekkelsespatruljer. Hun ble opprinnelig designet og driftsatt som en plattform for utskyting av 24 ballistiske missiler av typen UGM-133 Trident II med kjernefysiske stridshoder.
Konvertering til SSGN
I juni 2007, ble Michigan konvertert til typen SSGN ved Puget Sound Naval Shipyard. Skrogsklassifiseringsymbolet ble da endret fra SSBN-727 til SSGN-727. I tillegg ble Michigan konvertert til å bære kryssermissiler av typen Tomahawk.
Etter konvertering
12. desember 2009 returnerte Michigan til Naval Base Kitsap, hjemmebasen hennes, hvor hun fullførte hennes første utplassering etter SSGN-konverteringen. Utplasseringen begynte 10 november 2008, og inkluderte en rekke oppdrag. Båten fullførte også flere teatersikkerhetssamarbeids-oppdrag med Pacific Rim-nasjoner.
28 juni 2010 var Michigan en av 3 ubåter i Ohio-klassen som var involvert i en amerikansk respons til kinesisk missiltesting i Øst-Kina-havet. Michigan, Ohio og Florida dukket over overflaten samtidig i farvannene til Sør-Korea, Filippinene, og Det britiske territoriet i Indiahavet respektivt.
Christensenfjella
Christensenfjella er et fjell i fjellområdet vest for Grønfjorden i Nordenskiöld Land på Spitsbergen, Svalbard. I vest ligger Linnébreen, Systemafjellet og Nordenskiöldkysten. I øst følger Aldegondabreen og sør for denne Qvigstadfjellet. Linnébreen gir vann til Linnéelva som renner nord til Isfjorden i nord.
Fjellet tilhører geologisk sett Spitsbergens sentrale tertiære basseng med sedimenter.
Fjellformasjonen har topper på 682, 635 og 533 meter. Det er oppkalt etter hvalfanger og skipsreder Christen Christensen (1845-1923).
Arjan Bhullar
Arjan Bhullar (født 13. mai 1986) er en canadisk bryter som bryter fristil i 120-kilosklassen. Han vil representere Canada under Sommer-OL 2012 i London, etter å ha kvalifisert seg via kvalifiseringen for Nord-Amerika.
Alexandra Ten Hove
Alexandra Ten Hove (født 23. desember 1995) er en canadisk seiler.
Hun representerte Canada under Sommer-OL 2020 i Tokyo, hvor hun ble nummer 16 i 49er FX.
Falsignambia
Falsignambia er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.
Utbredelse
Arten er endemisk for Ny-Caledonia.
3. serierunde i OBOS-ligaen 2020
3. runde i OBOS-ligaen 2020 startet mandag 13. juli 2020, og avsluttet med –  tirsdag 14. juli.
Kampfakta
'''Mandag 13. juli''' <div id="HamKam v Øygarden"> <div id="Stjørdals-Blink v Kongsvinger"> <div id="Tromsø v Strømmen"> <div id="Ull/Kisa v Jerv"> <div id="Åsane v Ranheim"> '''Tirsdag 13. juli''' <div id="Sandnes Ulf v Lillestrøm">
Marid Mutalimov
Marid Mutalimov (født 22. februar 1980) er en kasakhstansk bryter som bryter fristil i 120-kilosklassen. Han vil representere Kasakhstan under Sommer-OL 2012 i London, etter å ha kvalifisert seg via kvalifiseringen for verden. Han har en bronsemedalje fra Sommer-OL 2008.
Sundevedsgade
Sundevedsgade er en gate på Vesterbro i København som går fra Vesterbrogade til Enghavevej. Gaten er preget av etasjeeiendommer med enkelte forretninger.
Jernstøper H. C. Fryd oppførte i 1858 forhuset i nr. 4, som i dag er fredet. Gaten ble på hans tid kaldt for Frydsvej, men skiftet navn til Sundevedsgade i 1891 da den overgikk fra private eie til Københavns Kommune. Gaten ble oppkalt etter halvøyen Sundeved, som ligger mellom Aabenraa og Flensborg, og hvor danske og tyske tropper kjempet i 1849 og i 1864.
I Sundevedsgade 5 lå morgenvertshuset Café Lasse fra 1985 til det lukket i 2007.
Dalbygda (Indre Fosen)
Dalbygda, eller Dalsbygda, er ei bygd i Indre Fosen kommune i Trøndelag. Bygda ligger rundt 7 km nord for tettstedet Leksvik. Dalføret bygda ligger i antas å utgjøre bunnen og strendene av en gammel innsjø som brøt gjennom morenene mellom Myran og Rosvold etter siste istid. Dalbygda er en jordbruksbygd med husdyrhold. Bygda var tidligere en egen skolekrets med Aune skole, som ble nedlagt i 1966.
Fylkesvei 755 mellom Vanvikan og Røra i Inderøy passerer bygda. Fylkesvei 6836 tar av ved Aunet og går vestover og deretter sørover tilbake til Fylkesvei 755.
Det har vært spekulasjoner om det har vært en kirke i Dalbygda tidligere. Et jordstykke ved gården Tetli blir omtalt som kjerkåkern (kirkeåkeren), men det er ikke blitt gjort noen avgjørende funn. Mest sannsynlig er det snakk om et jordstykke som var i kirkens eie før reformasjonen.
Mariah Millen
Mariah Millen (født 29. juni 1998) er en canadisk seiler.
Hun representerte Canada under Sommer-OL 2020 i Tokyo, hvor hun ble nummer 16 i 49er FX.
Tervel Dlagnev
Tervel Dlagnev (bulgarsk: Тервел Длагнев; født 19. november 1985) er en amerikansk bryter som bryter fristil i 120-kilosklassen. Han representerte USA under Sommer-OL 2012 i London, etter å ha kvalifisert seg ved å beseire Les Sigman 2 til 0 i det amerikanske uttakskonkurransen i 2012. Under bryting under Sommer-OL 2012 – Fri stil menn 120 kg fullførte han på femteplass.
Piva
Piva (serbisk: Пива) er en 78 km lang bielv til Drina i det vestlige Montenegro, som på grensen til Bosnia-Hercegovina renner sammen med Tara og endrer navn til Drina. Nedbørsområdet er på 1,567 km².
Ved Golijafjellene i Durmitor starter elven Tušinja, og renner deretter sørover under navnene Bukovica og Komarnica før den endelig renner den ut i Piva etter landsbyen Duzi vest for byen Šavnik. Her renner den i Plužine kommune ut i Piva som er oversvømt av Pivasjøen – en 12,5 km² stor, kunstig innsjø demmet opp av vannkraftverket ved den 220 meter høye Mratinje-dammen. Installert effekt etter utbyggingen i 1975 er 342 MW.
Hubert Aiwanger
Hubert Aiwanger (født 26. januar 1971 i Ergoldsbach i Landkreis Landshut i Niederbayern) er en tysk bonde og politiker (Freie Wähler). Han har vært medlem av Bayerns landdag siden valget i 2008. Han er leder av det riksdekkende partiet Freie Wähler og Bayerns delstatsparti med samme navn.
Gimme Some Lovin’
«Gimme Some Lovin'» er en sang skrevet av Steve Winwood, Spencer Davis og Muff Winwood som ble spilt inn og gitt ut på singel med The Spencer Davis Group i 1962. Singelen kom på 2.-plass i Storbritannia og 7.-plass i USA. Innspillingen deres ble brukt i filmmusikken til Days of Thunder i 1990.
Ike & Tina Turner spilte inn sangen og ga den ut på albumet In Person i 1969. De spilte den inn igjen i 1971 og ga den ut på albumet Live in Paris – Olympia 1971.
Sterkoder
Sterkoder er et norsk skipsverft som ble grunnlagt i Kristiansund i 1911 som Aksjeselskapet Stærkoder. Motorpoduksjonen ble avviklet i 1946.
Ingeniørene Ole Mollan og Bernt Skeid hadde i kompaniskap et motor-mekanisk verksted som het "Mollan & Skeid", som holdt til i Sjursvika på Innlandet. Mollan hadde tidlig på 1900-tallet utviklet en glødhodemotor kalt «Stærkodder», senere omdøpt til «Stærkoder». Navnet kommer av gammelnorsk starkadr som betyr «den stridsdugelige». Mollan & Skeid produserte og installerte motorer og drev i tillegg reparasjon og vedlikehold av skip. De hadde de første årene omkring 30 mann i arbeid. I 1916 kjøpet de Bjørnehougens Værft. Etter økonomiske problemer på 1930-tallet overtok et nytt selskap driften under navnet Sterkoder Mek. Verksted A/S i 1935. Mollan hadde da gått ut av Stærkoder. Båtbyggingen begynte i 1966.
Qvigstadfjellet
Qvigstadfjellet er et fjell i fjellområdet umiddelbart vest for Grønfjorden i Nordenskiöld Land på Spitsbergen, Svalbard. I nord ligger Hermod Petersenfjellet og Aldegondabreen, og mot vest Christensenfjella, Systemafjellet og Orustdalen. Øst for fjeltoppen løper en smal fjellrygg rett øst mot toppen Strandlinuten, og sør for denne strekker Vestre Grønfjordbreen seg nedover mot Grønfjorden.
Fjellet tilhører geologisk sett Spitsbergens sentrale tertiære basseng med sedimenter.
Fjellformasjonen har topper på 770 og 668 meter. Det er oppkalt etter filolog og utdanningsminister Just Knud Qvigstad (1853-1957).
Hermod Petersenfjellet
Hermod Petersenfjellet er et fjell i fjellområdet umiddelbart vest for Grønfjorden i Nordenskiöld Land på Spitsbergen, Svalbard. I nord ligger Flintkammen, i øst Productustoppen og Aldegondabreen og mot vest Christensenfjella og Linnédalen med Linnéelva som renner nord til Isfjorden i nord.
Fjellformasjonen har topper på 588 og 571 meter. Det er oppkalt etter telegrafdirektør Hermod Petersen som grunnla Grønfjord Radio i 1911.
Taha Akgül
Taha Akgül (født 22. november 1990) er en tyrkisk bryter som bryter fristil i 120-kilosklassen. Han vil representere Tyrkia under Sommer-OL 2012 i London, etter å ha kvalifisert seg via kvalifiseringen for Europa.
Han tok gull under Sommer-OL 2016.
Under Sommer-OL 2020 i Tokyo som ble arrangert i 2021 tok han bronse.
Dalbygda (Steinkjer)
Dalbygda, eller Dalsbygda, er ei bygd og et dalføre i Steinkjer kommune i Trøndelag. Den strekker seg fra Vellamelen til Skogvatnet, og følger Moldelva som munner ut i Hjellbotn i den innerste armen av Trondheimsfjorden. Bygda er et typisk jordbruksdistrikt. Dalbygda ligger rundt 14 km nord for Steinkjer sentrum.
Sinurothoidae
Sinurothoidae er en familieav amfipoder tanglopper) som er plassert direkte (incerta sedis) inn under ordenen av samme navn - Amphipoda. Gruppen er på mange dialekter kalt marfluer.
Tangloppene er flattrykte fra siden, slik som lopper (derav navnet). De kan også gjøre små hopp. De skilles fra tanglus som er flattrykte, det vil si flate ovenfra og ned. Det vitenskapelige navnet «Amfipoda» (av gresk amfi – flere (forskjellige) og pedes – bein) viser til at beina er inndelt i svømmebein og gangbein slik som hos reker, og noen arter har også bein med klør.
Denne familien har 1 - 3 slekter. Artene lever i havet, i området rundt Kina.
Taksonomi
En moderne oppdatering av systematikken til amfipodene gis av Martin og Davis (2001), mens følgende detaljoversikt stort sett bygger på WoRMS-databasen.
Miriam Helms Ålien
Miriam Helms Ålien (født 16. desember 1991) er en norsk fiolinist fra Alta. Hun begynte å spille fiolin ved 6-årsalderen. Etter debuten i 8-årsalderen har hun spilt med flere orkester i Norge, Danmark, Tyskland, Israel, Italia, Russland og Tsjekkia.
Hun begynte på musikkstudier ved Barratt Due musikkinstitutt i Oslo før hun begynte ved Hanns Eisler musikkhøgskole i Berlin. Siden oktober 2016 har hun studert ved Kronberg Academy hos Ana Chumachenco. I 2017 ble hun en av 5 finalister til Statoils talentstipend innen klassisk musikk.
Miriam Helms Ålien spiller på en Giovanni Battista Guadagnini fiolin fra 1780. Fiolinen er i privat samling, men utlånt til henne.
Øvre gate (Oslo)
Øvre gate (2–2b, 5a–7) er ei gate på Grünerløkka i Oslo. Den går fra Nordre gate til Torvbakkgata. Gata ligger innafor det området som kalles Ny York, og det er noen få hus igjen av den eldste bebyggelsen.
Vestsida utgjøres i stor grad av Stolmakergata borettslag fra 1984. Et av husene her (Nordre gate 5) er en kopi av et eldre hus som brant i 1981. Øvre gate nr 5 er et eldre næringsbygg i mur, mens nr 7 er fra tida før murtvangen. I bakgården her lå Christiania Kunst- og Metalstøberi, hvor flere av byens kjente monumenter er støpt (Tordenskiold, Abel, Holberg m.fl.).
Det første kvartalet på østsida av gata er gamle hus. Nr 2b var opprinnelig en leiegård i tre i to etasjer. Huset var også brukt som den første skolen i strøket (1858–61). Det blei renovert i 1990 (arkitekt Jostein Bjørndal), og det er nå bolig.
I enden av gata går ei trapp ned til gangstien langs Akerselva.
Baroniet Holberg
Baroniet Holberg var et kortlivet baroni på Sjælland som ble opprettet for Ludvig Holberg.
I 1740 kjøpte Holberg Brorupgård ved Slagelse og 5 år senere, Tersløsegård i nærheten av Sorø. I 1747 ble de to herregårdene lagt sammen til baroniet Holberg. Kong Frederik V tildelte Holberg tittelen 'Friherre for Friherreskabet Holberg, hvoretter Holberg besluttet at hans formue skulle tilfalle Sorø Akademi.
Golf under Stillehavslekene 1969
Golf under Stillehavslekene 1969. Golf var en av flere sporter som var med i de tredje Stillehavslekene som ble arrangert i Port Moresby i Papua Ny-Guinea i perioden 16. til 23. august 1969. Det var første gangen som golf var med på programmet for Stillehavslekene. Det var individuell og lagkonkurranse for både menn og kvinner. Papua Ny-Guinea ble beste nasjon, de vant alle fire gullmedaljene.
Lorena Abicht
Lorena Abicht (født 12. juli 1994) er en østerriksk seiler.
Hun representerte Østerrike under Sommer-OL 2020 i Tokyo, hvor hun ble nummer 17 i 49er FX.
Anna Yamazaki
Anna Yamazaki (født 19. desember 1999) er en japansk seiler.
Hun representerte Japan under Sommer-OL 2020 i Tokyo, hvor hun ble nummer 18 i 49er FX.
Risen
Risen er en liten øy beliggende ca. 1400 meter nord for Klovningen i Nordvestøyane, nord for Albert I Land, ved nordvest-pynten av Spitsbergen på Svalbard. Navnet Risen (trollet) er en oversettelse av det nederlandske De Reus (kjempen), som er ironisk ment ettersom Risen er mye mindre enn Klovningen. Risen er ca. 300 meter lang og høyeste punkt er 30 moh. Omkring 3,9 km nordvest for Risen ligger Kobbskjera.
Holvik skole
Holvik skole (Holvik skule) er en 1-7-skole (barneskole) på Holvik i Kinn kommune. Skolen ble etablert i 1917. Det nåværende skolebygget gjennomgikk en renovering i 2003, med nye klasserom for 1.-4. klasse, samt nye lokaler for SFO og personalavdeling.
Skolen har rundt 60 elever fra Holvik og nabobygda Vågsvåg. Skolen har 6 pedagoger og 3 assistenter i tillegg til en mindre administrasjon. Skolen er 4-delt og organisert i to team: 1.-4. og 5.-7. trinn.
Kommunestyret har ved flere anledninger prøvd å legge ned grendaskolen, men press og aksjoner fra bygdefolket har ført frem.
Smerte og ære
Smerte og ære (originaltittel: Dolor y gloria) er en spansk spillefilm fra 2019 regissert av Pedro Almodóvar med Antonio Banderas, Penélope Cruz, Asier Etxeandia, Julieta Serrano og Leonardo Sbaraglia i hovedrollene.
Handling
Den spanske film-regissøren Salvador Mallo har en rekke helse-problemer, både fysisk og mentalt. Spesielt hans kroniske rygg-smerter og hodepine har forhindret ham fra å begynne et nytt prosjekt i flere år, og nylig har han også fått en vedvarende og plagsom Dysfagi. Flavour, en av Salvadors tidligere filmer har nettopp blitt restaurert, og Salvador blir bedt om å dukke opp på en visning av filmen.
Salvadore har ikke sett Alberto Crespo, hovedrolle-innehaveren i Flavour, på 32 år, men han bestemmer seg for å spørre om Alberto vil hjelpe til med å presentere filmen deres. Men Albertos brukte heroin under filmingen, og han røyker fremdeles heroin. Han blir derfor overrasket når Salvador ber ham om hjelp. Men de opplever en rekke problemer underveis, og Salvadore ønsker ikke lenger å delta på selve seremonien.
Mikko Polvinen
Mikko Polvinen (født 1979) er en finsk politiker for Sannfinnene. Han har vært medlem av Finlands riksdag siden 2023.
Fri assosiasjon
Fri assosiasjon er et psykoanalyse-verktøy som innebærer å la en pasient uttrykke alt som kommer opp i tankene. Meningen er å filtrere vekk dømmende tanker, så de kan deles med terapeuten. Verktøyet har et teoretisk grunnlag å fungere på med konkrete mål. Verktøyet brukes også til projektive tester som «Rorschach-testen» og «Thematic Apperception Test (TAT)».
Bakgrunn
Psykiater og nevrolog Sigmund Freud utviklet selve konseptet i en periode rundt seks år, mellom 1892 og 1898. Etterhvert inkluderte han hypnose- og rensemetoden som han i starten erstattet med fri assosiasjon. Freud begynte å leke med ideen om fri assosiasjon etter å ha behandlet sin første pasient i 1982. Hun led av en psykisk lidelse som forstyrret tankegangen hennes. Under økten ba pasienten Freud om å slutte å forstyrre tankegangen hennes da hun ville snakke fritt. Teknikker som hypnose, fri assosiasjon og drømmetydning ble benyttet.
I 1904 lanserte han «den psykoanalytiske metoden» hvor han bestemte seg for å droppe hypnose. Etter arbeidet med Breuer forsto Freud at hypnose bare gir midlertidige resultater. Den frie assosieringsmetoden kan overvinne pasientens motstand, så derfor kan det være lettere å få tak i ting fra pasientens ubevisste sinn (minner, svake punkter, symboler). Selve effekten av fri assosiasjon kan også være permanent, men pasienter trenger ikke gå gjennom hypnose for å oppnå denne teknikken. Dette er noe av grunnen til at han byttet ut hypnose og andre metoder med fri assosiasjon fordi en med fri assosiasjon lettere kan få tilgang til å grave i pasientens ubevisste sinn, slik at det i sinnet og tankeforstyrrelsene kan bli friskt.
Chen Shasha
Chen Shasha (født 14. desember 1989) er en kinesisk seiler.
Røssliane
Røssliane er en område i Sand (Ryfylke, Rogaland) med veistrekning mellom Sand og Erfjord.
Området er spesielt benevnt i forbindelse med åpning av ny bro over Sandsfjorden. Det er spesielt rasutsatt og det planlegges tunnel i området.
Chen Shasha
Hun representerte Kina under Sommer-OL 2020 i Tokyo, hvor hun ble nummer 19 i 49er FX.
AFC East
I 2012 forbigikk Patriots i antall divisjonstitler; med divisjonstitler vunnet i 2013, 2014, 2015, 2016 og 2017 har Patriots vunnet 20 AFL/AFC East-titler mot Miamis 14. Bills har vunnet divisjonen ti ganger og Jets har vunnet fire.
To lag som tidligere var i divisjonen har vunnet 10 titler kombinert - Houston Oilers (nå Tennessee Titans) vant fire divisjonstitler (samt ligatittelen i 1960 og 61) i AFL-perioden, og Baltimore–Indianapolis Colts vant seks divisjonstitler (og Super Bowl V) i løpet av sine 32 sesonger i divisjonen.
AFL Eastern Division
American Football League Eastern Division ble opprettet til den første sesongen av American Football League i 1960 som motpart til AFL Western Division. Divisjonen bestod da av Buffalo Bills, New England Patriots, New York Titans og Houston Oilers. Miami Dolphins ble med i AFL i 1966 og ble da inkludert i Eastern Division.
Divisjonen forble stort sett intakt etter sammenslåingen av AFL og NFL i 1970, men Houston ble flyttet til AFC Central (tidligere NFL Century Division, nå AFC North) og ble erstattet av Baltimore Colts som lå nærmere (fra NFL Coastal Division, nå NFC West). TIl tross for at laget flyttet til Indianapolis, Indiana i 1984 fortsatte Colts å spille i AFC East frem til NFL utvidet fra 31 til 32 lag da Houston Texans (oppfølgerklubben til Oilers i Houston) ble med, og ligaen omorganiserte divisjoner.
Sweet Soul Music
«Sweet Soul Music» er en sang skrevet av Sam Cooke, Arthur Conley og Otis Redding som ble spilt inn og gitt ut på singel med Arthur Conley i 1967. Singelen kom på 2.-plass på Pop-lista og R&B-lista og 7.-plass i Storbritannia.
AFC East
AFL Eastern Division
Selv om Miami ligger lenger sør enn hjembyen til de andre tre lagene, som alle ligger i nordøst, har alle de fire lagene i divisjonen historiske rivaliseringer mellom seg som stammer tilbake til AFL på 60-tallet.
Ingen av de fire lagene i AFC East spiller i den største byen i sitt område:
Sweet Soul Music
Ike & Tina Turner spilte inn sangen og ga den ut på albumet In Person i 1969. I 1971 spilte de den inn igjen live og ga den ut på albumene Live in Paris – Olympia 1971 og Live at Carnegie Hall – What You Hear Is What You Get.
AFC East
AFL Eastern Division
Alle lagene har eller har hatt en hovedtrener som er første- eller andre generasjon av Bill Parcells sitt "coaching tree": Patriots har Bill Belichick; Dolphins hadde Tony Sparan; Jets hadde Eric Mangini (som var assistent for både Belichick og Parcells); og Bills hadde Dick Jauron (som fikk sparken 17. november 2009), tidligere assistent sammen med Tom Coughlin. Jets var ledet av Todd Bowles (2015-2018) og Bills hadde Rex Ryan i 31 kamper (hele sesongen 2015-16, fikk sparken før siste kamp i sesongen 2016-17 og ble midlertidig erstattet av Anthony Lynn). Parcells selv var coach for Patriots (1993-96) og Jets (1997-99) og Vice President of Football Operations for Dolphins i sommeren 2010.
ESPN Chris Berman refererer ofte til divisjonen som «AFC Adams» da dens geografiske beliggenhet ligner på gamle Adams Division i NHL, som nå har blitt erstattet av Atlantic Division.
Sammen med AFC (tidligere AFL) West er AFC East den eldste NFL-divisjonen (1960).
Totale sluttspilldeltakelser mens i AFL/AFC East
(AFC East fra 1960–2016) Viser kun mens de var i East.
1 Flyttet fra NFL Coastal i. Kjent som Baltimore Colts før 1984. Flyttet til AFC South før -sesongen. 2 Flyttet til AFC Central i og til AFC South i 2002. Kjent som Tennessee Oilers fra 1997-98 og Tennessee Titans siden 1999.
Andreea Popa
Hun ble tatt ut i 21-mannstroppen til Tomas Ryde foran Håndball-EM 2020 i Danmark.
Jin Ye
Jin Ye (født 20. oktober 1999) er en kinesisk seiler.
Hun representerte Kina under Sommer-OL 2020 i Tokyo, hvor hun ble nummer 19 i 49er FX.
MS «Future of the Fjords»
«Future of the Fjords» er en passasjerkatamaran, spesialbygd for sightseeing i norske fjorder. Skipet er blant de første i verden som utelukkende går på elektrisk motor. Det går i turistrute mellom Flåm og Gudvangen.
Skipet er søsterskip til MS «Vision of the Fjords». Begge er bygget av Brødrene Aa i Hyen for The Fjords.
Ethan Algra
Ethan Algra (født 20. juni 2002) er en canadisk skiskytter, som representerer klubben Sovereign Lake Nordic.
Idrettskarriere
Algra representerte Canada under Vinter-OL for ungdom 2020. Der kom han på 36.-plass på 12,5 km normaldistanse, med fire bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på 40.-plass, og på singel miksstafett, der han gikk sammen med Pascale Paradis og kom på ellevteplas. På miksstafetten kom Canada på 18.-plass.
Referanser
<References />
Tranebergs Idrottsplats
Tranebergs Idrottsplats var en sportsarena beliggende i Stockholm i Sverige, som for det meste ble brukt som arena for fotball. Stadionet ble åpnet i 1911. og revet i 1936. Arenaen ble brukt som et av fotballstadionene under fotballturneringen under Sommer-OL 1912.
Liv etter OL
Etter OL ble stadionet brukt som hjemmebane til fotballklubben Djurgårdens IF Fotboll også når laget spilte i Allsvenskan i 1927/28. Banen ble revet i 1935 etter at leieperioden gikk ut.
Strandlinuten
Strandlinuten er et fjell i fjellområdet umiddelbart vest for Grønfjorden i Nordenskiöld Land på Spitsbergen, Svalbard. I nord ligger Aldegondabreen, og mot vest en smal fjellrygg som går over mot Qvigstadfjellet. Sør for denne strekker Vestre Grønfjordbreen seg nedover mot Grønfjorden, mens Aldegondabreen strekker seg tilsvarende nord for fjellryggen.
Fjellet tilhører geologisk sett Spitsbergens sentrale karbon-permbasseng med sedimenter.
Fjellformasjonen har topper på 519 og 668 (Qvigstadfjellet) meter. Det er oppkalt naturformasjonen.
Ylva Noring
Ylva Kristina Noring, født 2. januar 1966, er en svensk tidligere triatlonutøver, som var aktiv fram til 1989.
Noring var svømmer og konkurrerte for Stockholmspolitiet i sin aktive karriere. Hun vant svensk mesterskap i triatlon kortdistanse i 1987.
Ylva Norings sønn Viktor Noring er fotballkeeper i Trelleborgs FF.
Colobini
Colobini (afrikanske bladaper) er et tribus i underfamilien bladaper (Colobinae), som deles inn i to tribus. Det andre tribuset er Presbytini, som består av asiatiske bladaper. Gruppen inkluderer tre slekter, hvorav én er monotypisk og to med flere arter i hver.
Artene er bladetere som tilbringer det meste av tiden oppe i trekronene, på leting etter mat. Kroppen har tilpasninger for å kunne fordøye blader; spyttkjertlene er store, magesekken er inndelt i flere rom, og tarmene fylt av en tarmflora som er innrettet mot å bryte ned tungfordøyelig cellulose. Artene er utbredt i det sentrale tropiske skogbeltet, fra Guinea i vest til Etiopia i øst.
Inndeling
Inndelingen under følger i hovedsak Mammal Species of the World og er i henhold til Groves (2005). Norske navn og beskrivelser i parentes er nødvendigvis ikke offisielle navn og beskriveler.
Jenna Simula
Jenna Simula (født 1989 i Uleåborg) er en finsk politiker for Sannfinnene. Hun har vært medlem av Finlands riksdag siden 2019.
Diana Tudela
Diana Tudela (født 5. juli 2000) er en peruansk seiler.
Hun representerte Peru under Sommer-OL 2020 i Tokyo, hvor hun ble nummer 20 i 49er FX.
Thurston Moore
Thurston Moore (født 25. juli 1958) er en profesjonell amerikansk gitarist, mest kjent som medgrunnleggeren av rockebandet Sonic Youth og Chelsea Light Moving.
Rebecca Pan
Rebecca Pan Di-hua (kinesisk: 潘迪華, 潘迪华; også Poon Tik-wah, Pan Wan Ching, født 29. desember 1931 i Shanghai) er en kinesisk skuespillerinne og sangerinne.
Hun flyttet til Hongkong i 1949. Hennes sangkarriere begynte i 1957. Én av hennes sanger, som hun spilte inn da hun var 18 år, blir spilt i filmen In the Mood for Love — den engelske versjon av en indonesisk folkesang, Bengawan Solo.
Pavel Ljasjok
Pavel Ljasjok (russisk: Павел Ляшок, født 22. februar 2002) er en russisk skiskytter.
Idrettskarriere
Ljasjok representerte Russland under Vinter-OL for ungdom 2020. Der kom han på 28.-plass på 12,5 km normaldistanse, med fem bom på de fire skytingene. Oleg Domitsjek fra Russland vant denne øvelsen. Han deltok også på sprinten, der han kom på 43.-plass.
Referanser
<References />
Calais (bille)
Calais er en slekt av biller som hører til familien smellere (Elateridae).
Utseende
Store (gjerne 20 - 30 millimeter), nokså brede, mørke smellere, ofte med store flekker av hvit bestøvning. Antennene er trådformede og nokså korte.
Larvene er sylindriske, glatte med en voksaktige overflate og spredte hår, rød- eller gulaktige. Hodet er noe flatt, svart med kraftige, fremoverstrakte kjever. Det bakerste leddet har et par kraftige utvekster av varierende form. Beina er ganske korte.
Levevis
Smellernes larver lever i jorda eller i død ved. Larvene i denne slekten er rovdyr, som angriper andre insektlarver i død ved, blant annet trebukker.
Utbredelse
Slekten er utbredt i Afrika og Asia.
Mathias Sundberg
Mathias Sundberg (født 10. januar 2002) er en norsk fotballspiller som spiller for.
Jevgenij Semenenko
Jevgenij Semenenko (født 26. juli 2003) er en russisk kunstløper.
Han representerte ROC under Vinter-OL 2022 i Beijing, hvor han ble nummer 8 i singel.
Campo di Fossoli
Campo di Fossoli var en deportasjonsleir i Italia under annen verdenskrig, i landbyen Fossoli ved Carpi i Emilia-Romagna. Den begynte som krigsfangeleir, ble så en konsentrasjonsleir for jøder, var så en politi- og transittleir, og til slutt en oppsamlingsleir for arbeidere som skulle sendtes til Tyskland. Det var i alt 2844 jøder som ble braft til leiren, og av dem ble 2802 deportert videre.
Historie
Leiren (PG 73) ble etablert i mai 1942 av den italienske hær for britiske, sørafrikanske og newzealandske soldater og personell tatt som krigsfanger under militæroperasjoner i Nord-Afrika. Den bestod som dette frem til 8. september 1943.
Den ble deretter overtatt av SS som Polizei-und Durchgangslager som drev gjennom deportasjoner i stort tempo. Det ble gjennomført ca 5000 politisk eller rasistisk motiverte deportasjoner fra Fossoli til leirene Auschwitz-Birkenau, Buchenwald, Bergen-Belsen, Mauthausen og Ravensbrück, frem til august samme år. Det var i alt det minste åtte togstransporter, hvorav fem til Auschwitz.
Bengtsheden
Bengtsheden er et tettsted i Falu kommune i Dalarnas län i landskapet Dalarna i Sverige. I 2010 hadde tettstedet 530 innbyggere. Bengtsheden ligger cirka 20 kilometer nordøst for Falun.
María Pia van Oordt
María Pia van Oordt (født 18. mars 2000) er en peruansk seiler.
Hun representerte Peru under Sommer-OL 2020 i Tokyo, hvor hun ble nummer 20 i 49er FX.
Magical Mystery Tour (sang)
«Magical Mystery Tour» er en sang av The Beatles som ble skrevet av Paul McCartney med hjelp fra John Lennon, og ble offisielt kreditert Lennon/McCartney. Sangen ble først utgitt 27. november 1967 på albumet av samme navn i USA. I Storbritannia ble den først utgitt på den doble EP'n av samme navn. 19. november 1976 ble den førøvrig gitt ut som album i Storbritannia.
Bakgrunn
McCartney dro til USA 3. april 1967 siden hans kjæreste Jane Asher var der på jobb og hadde bursdag to dager senere. På sin tur tilbake til London, fikk han idéen som en TV-film hvor The Beatles var på en mystisk tur ved kysten. Han skrev ned skisser og planer mens han var på flyet. Noen dager senere møtte han de andre medlemmene for å vise fram sin nye ide.
Innspilling
En drøy måned før albumet Sgt. Pepper's Lonely Hearts Club Band ble utgitt, var gruppen i gang allerede 25. april 1967 med sitt nye prosjekt i Abbey Road Studios. En del tid ble brukt på å øve, men etter hvert spilte de inn tre tagninger med elektrisk gitar (George Harrison), akustisk gitar (Lennon), trommer (Ringo Starr) og piano (McCartney). Siden firesporsteipen ble full av opptak, ble de nødt til å få opptakene overført til en ny teip hvor alle instrumentene havnet på et spor mot (fra før av) fire.
26. april 1967 la McCartney på bass. Både Lennon, McCartney, Harrison, Starr og assistentene Mal Evans og Neil Aspinall bidro med perkusjon som kubjelle, maracas og tamburin, skarptromme og tam-tromme. Til sist var det «roll up» koret som Lennon, Harrison og McCartney tok seg av. Dermed var også denne firesporsteipen full også, og de trengte to nye ledige spor. Derfor ble bass og koret overført til et spor, mens de resterende instrumenter (inkludert perkusjon) opptok et annet spor på den nye teipen.
27. april 1967 ble et nytt kor av Lennon, Harrison og McCartney lagt på samtidig som sistnevte sang inn sin solist-stemme. Disse opptakene ble gjort på lavere hastighet.
3. mai 1967 hadde de besøk av fire trompetister ved navn David Mason, Elgar Howarth, Roy Copestake og John Wilbraham. Mason hadde fra før spilt piccolo-trompet på «Penny Lane». McCartney prøvde å fortelle og nynne hva slags arrangement han ønsket, men i stedet tok heller musikerne seg en te-pause i kantina mens McCartney og produsent George Martin prøvde seg fram. Til slutt ble Howarth så lei, og fant på et arrangement selv. Det ble til at Howarths ide ble brukt.
Det siste som ble lagt på var trafikklyder, men dette ble lagt på under remiks arbeid. EMIs lydarkiv ble benyttet og det som ble brukt, var Volume 36: Traffic Noise Stereo.
McCartneys offisielle fremførelser av «Magical Mystery Tour»
McCartney har spilt «Magical Mystery Tour» på sine turnéer i 1993, 2005, 2009, 2010, 2011 og 2012. Han debuterte med den 18. februar 1993 i Milano. Et opptak fra 23. mars 1993 i Sydney ble inkludert på Paul is Live. McCartney spilte den også 4. juni 2012 i Buckingham Palace i forbindelse med dronning Elisabeth IIs diamantjublieum.
Sågmyra
Sågmyra er et tettsted i Falu kommune i Dalarnas län i landskapet Dalarna i Sverige. I 2010 hadde tettstedet 546 innbyggere.
Biot-Savarts lov
Biot-Savarts lov er en matematisk ligning i fysikken som bestemmer det magnetiske feltet fra en stasjonær, elektrisk strøm. Dermed spiller den samme rolle i magnetostatikken som Coulombs lov gjør i  elektrostatikken hvor det elektriske feltet lar seg beregne for en gitt fordeling av elektriske ladninger. Loven ble formulert av de franske fysikere Jean-Baptiste Biot og Félix Savart i 1820 samtidig som Ampère fant sin sirkulasjonslov for magnetfeltet. Disse to lovene er ekvivalente.
Beskrivelse
På enkleste form er kan Biot-Savarts lov formuleres for en elektrisk strøm I i en tynn ledning. Et lite lengdestykke langs ledningen gir et tilsvarende lite bidrag
til magnetfeltet B i en avstand r fra linjestykket hvor μ0 er den magnetiske konstanten i SI-systemet. På samme måte som Coulomb-feltet fra en punktladning, avtar dette magnetfelt omvendt proporsjonalt med kvadratet av avstanden r. Retningen til feltvektoren kan bestemmes ved høyrehåndsregelen for vektorproduktet og størrelsen er proporsjonal med sinus til vinkelen mellom og \mathbf{r}. Det totale magnetfeltet i et gitt punkt finnes ved å integrere over hele den lukkete kretsen som den strømførende ledningen danner.
Da den elektriske strømmen består av en viss mengde elektrisk ladning q som i et lite tidsrom beveger seg med en hastighet v gjennom linjestykket, er Biot-Savarts lov ekvivalent med
På denne formen kan loven benyttes til å beregne magnetfeltet som skapes av ladete partikler i bevegelse. Forutsetningen er at hastigheten er mye mindre enn lyshastigheten, det vil si at bevegelsen er ikke-relativistisk. Hvis ikke, må mer generelle metoder fra elektrodynamikken benyttes.